Komarko Santandero

Santandero, en hispana Santander aŭ Bahía de Santander, estas komarko de Kantabrio (Hispanio). Ĝi limas okcidente kun la Komarko Besaya, sude kun la Komarko Valles Pasiegos, oriente kun Trasmiera kaj norde kun la Kantabra Maro. Ĝi estas klare industria kaj urba komarko, konstituita per la propra municipo Santandero (ĉefurbo de la komarko, de la provinco kaj de la regiono), kaj la arko de la samnoma golfeto kaj sude ĝis la municipo Penagos kaj la montaro La Matanza. La totala loĝantaro de la komarko atingis 272 325 loĝantojn, laŭ informo de INE de 2013. Laŭ tio la tri plej loĝataj kernoj estas jenaj: Santandero (176 064), Camargo (31 334) kaj Piélagos (24 077). Kaj la tri malplej loĝataj kernoj estas jenaj: Penagos (2 020), Villaescusa (3 802) kaj Miengo (4 654). En Kantabrio komarkoj ne havas proprajn sendependajn povojn nek estas oficiale agnoskitaj, kaj tial komarko-divido restas pli kultura aŭ geografia ol administracia. Municipoj de la komarko El Astillero Camargo Miengo Penagos Piélagos Santa Cruz de Bezana Santandero Villaescusa Bildaro Vidu ankaŭ Administra divido de Kantabrio Listo de municipoj de Kantabrio